I 2006 ble hun ansatt av Barack Obama som kommunikasjonsstrateg for hans politikk-komite «Hopefund». Under presidentvalgkampen til Obama var hun en av de viktigste rådgiverne, med ansvar for kommunikasjon, politikk og gransking. Hun tok med seg flere medarbeidere fra valgkampene til Bayh og Daschle. Hun ble karakterisert som en av de fire hovedrådgiverne til Obama under et intervju med 60 Minutes to dager etter at valget var vunnet. De andre var David Axelrod, David Plouffe og Robert Gibbs.